b'\n_START_ARTICLE_\nArvid P\xc3\xa4\xc3\xa4talo\n_START_PARAGRAPH_\nArvid P\xc3\xa4\xc3\xa4talo (12. tammikuuta 1904 \xe2\x80\x93 22. joulukuuta 1969) oli kirjailija Kalle P\xc3\xa4\xc3\xa4talon set\xc3\xa4, eli h\xc3\xa4nen is\xc3\xa4ns\xc3\xa4 Herman P\xc3\xa4\xc3\xa4talon nuorin veli. H\xc3\xa4n oli naimaton ja asui pitk\xc3\xa4lti renkin\xc3\xa4 eri taloissa, maksaen asumisestaan hein\xc3\xa4t\xc3\xb6ill\xc3\xa4. H\xc3\xa4n auttoi Kallioniemen tuvan rakentamisessa Kallen ollessa pieni. H\xc3\xa4n oli my\xc3\xb6s mets\xc3\xa4ty\xc3\xb6mies ja mets\xc3\xa4t\xc3\xb6iden aikana asui mets\xc3\xa4k\xc3\xa4mpill\xc3\xa4. Viimeiset vuotensa h\xc3\xa4n vietti Isokummussa, veljens\xc3\xa4 Karl Gustafin eli Kummun-Kallen talossa. T\xc3\xa4m\xc3\xa4 sijaitsee tien varressa puoliv\xc3\xa4liss\xc3\xa4 matkaa Taivalkosken kirkolta Jokij\xc3\xa4rvelle._NEWLINE_P\xc3\xa4\xc3\xa4talo tuo esille Arvin pelihimon. Arvi ei ehtinyt juuri rikastua, tienestins\xc3\xa4 h\xc3\xa4n h\xc3\xa4visi melkein heti korttiringiss\xc3\xa4. H\xc3\xa4n oli luonteeltaan rauhallinen, per\xc3\xa4ti niin, ett\xc3\xa4 veli Herman ehti h\xc3\xa4neen monesti tuskastua._NEWLINE_Arvid hirtt\xc3\xa4ytyi joulun alla 1969. T\xc3\xa4h\xc3\xa4n oli yhten\xc3\xa4 syyn\xc3\xa4 ep\xc3\xa4selvyys asumisoikeudesta Isokummussa. Tila kuului Kummun-Kallen kuolinpes\xc3\xa4lle, ja perint\xc3\xb6\xc3\xa4 ei ollut jaettu. Sit\xc3\xa4 saapui vaatimaan Kummun-Kallen toisen vaimon poika.'